als_Latn dik_Latn sna_Latn
Nishani uron Presidentin e ri grek, Prokopis Pavlopoulos
- 930 Lexime
- (16:15 , 20/02/2015)
- 2 Komente
TIRANE - Presidenti Bujar Nishani uroi homologun e ri grek, Prokopis Pavlopoulos për detyrën e rëndësishme që i është ngarkuar.
“Në emër të popullit shqiptar dhe në emrin tim personal, t’ju përcjell urimet më të mira e të sinqerta për përmbushjen me sukses të kësaj detyre të rëndësishme. Përfitoj nga rasti të nënvizoj me kënaqësi se për Shqipërinë, Greqia është një partner strategjik shumë i rëndësishëm politik dhe ekonomik, si edhe të shpreh bindjen se gjatë presidencës Suaj, lidhjet e miqësisë e të bashkëpunimit që karakterizojnë marrëdhëniet midis dy vendeve tona do të njohin zhvillime të mëtejshme shumëdimensionale, në interes të zhvillimit dhe forcimit të miqësisë mes dy popujve tanë”, – thuhet në mesazhin e Nishanit.
Më tej, kreu i shtetit shqiptar shpreh bindjen se Greqia, me përpjekjet dhe reformat që po ndërmerr, do të përballojë me sukses sfidat me të cilat po përballet aktualisht, si dhe do të vijojë të jetë një mbështetëse e vazhdueshme dhe inkurajuese e agjendës evropiane të Shqipërisë dhe Ballkanit Perëndimor.
“Duke ju shprehur edhe një herë urimet më të përzemërta për zgjedhjen tuaj si President i Republikës Greke, si dhe me dëshirën për t`u takuar së afërmi, ju lutem pranoni, Shkëlqesia Juaj, shprehjen e konsideratës sime më të lartë”, – përfundon mesazhi i Presidentit Nishani për homologun e tij grek, Prokopis Pavlopoulos.
(er.nu/BalkanWeb)
Komente ( 2 )
-
Greket mbase mendojne se do te bejne prokopi me kete Prokopin.
-
E ka emrin Prokopis Pavlopoulos jo ashtu sic e keni shkruajtur ju
als_Latn glg_Latn unk als_Latn als_Latn als_Latn als_Latn als_Latn dan_Latn als_Latn unk als_Latn unk als_Latn